钦定古今图书集成/明伦汇编/官常典/第751卷 > 曹士谟
## 钦定古今图书集成/明伦汇编/官常典/第751卷 > 曹士谟

按《黄冈县志》：“士谟，字宪虞。天启己巳，以明经授随州
训导。三年，罢归。崇祯癸未春，献逆偪郡，士谟独与樊
维城焚香誓于天祖，密相约曰：‘予二人世受国恩，安
可苟焉偷生，以为社稷辱乎！惟竭其股肱不济，以身
继之。三月二十三日，贼入城，二人犹凭堞率众拒之，
遂同被执，骂贼而死’。”